b'\n_START_ARTICLE_\nHihunder\n_START_SECTION_\nOm hihunder\n_START_PARAGRAPH_\nHihunder m\xc3\xa5 v\xc3\xa6re sm\xc3\xa5 nok til \xc3\xa5 kunne entre et hi, modige nok til \xc3\xa5 t\xc3\xb8rre \xc3\xa5 entre, og t\xc3\xb8ffe nok til \xc3\xa5 orke \xc3\xa5 st\xc3\xa5 i mot presset som de m\xc3\xb8ter der. De m\xc3\xa5 dessuten v\xc3\xa6re kjappe nok til \xc3\xa5 unng\xc3\xa5 \xc3\xa5 bli skadd av viltet. Typiske hihunder er terriere og dachshunder._NEWLINE_Stort sett er det en myte at hihunder entrer hiet i den hensikt \xc3\xa5 drepe, selv om nok noen hunder kan v\xc3\xa6re sv\xc3\xa6rt aggressive og komme til \xc3\xa5 skade viltet eller selv bli skadd. Seri\xc3\xb8se jegere vil imidlertid ikke benytte slike hunder til jakt, men hihunder brukes av og til ved hiuttak.\n_START_SECTION_\nSprengere\n_START_PARAGRAPH_\nS\xc3\xa5kalte sprengere brukes kun til revejakt. Disse hundene entrer hiet og konfronterer r\xc3\xb8dreven der, for s\xc3\xa5 \xc3\xa5 g\xc3\xa5 ut av hiet igjen og p\xc3\xa5 nytt entre det og gj\xc3\xb8re en ny konfrontasjon. Dette p\xc3\xa5g\xc3\xa5r gang p\xc3\xa5 gang, i den hensikt \xc3\xa5 skremme reven til \xc3\xa5 forlate hiet. Man kan s\xc3\xa5ledes godt godt si at sprengere hetser reven i hiet gjennom sin p\xc3\xa5g\xc3\xa5enhet. H\xc3\xa5pet er at reven til slutt vil \xc3\xb8nske \xc3\xa5 forlate hiet, enten gjennom \xc3\xa5 f\xc3\xb8lge etter hunden ut eller via en annen \xc3\xa5pning, slik at jegeren kan avlive den._NEWLINE_Det ender imidlertid ikke alltid slik. Rever er utholdende dyr som godt kan velge \xc3\xa5 bli i hiet. Det er ogs\xc3\xa5 stor risiko for at reven alt har forlatt hiet f\xc3\xb8r jegeren n\xc3\xa5r fram._NEWLINE_Om hunden f\xc3\xa5r ferten av ferske revespor utenfor hiet hender det ofte at den stikker etter n\xc3\xa5r den blir sluppet l\xc3\xb8s foran hi\xc3\xa5pningen.'